A második világháború végén a Szovjetunió és Sztálin nyomására újrarajzolták Lengyelország határait. A keleti területekről kényszerrel kitelepítették a lengyel lakosságot. A Volhíniai vajdaság, a teheráni konferencián kötött alkunak megfelelően, az Ukrán Szovjet Szocialista Köztársaság része lett. 1991 óta az egykori lengyel vajdaság területe Ukrajna Rivnei és Volinyi területei (oblaszty) között oszlik meg.